title: 2013/612/UE: Decizia Parlamentului European din 17 aprilie 2013 privind descărcarea de gestiune pentru execuția bugetului Agenției GNSS European aferent exercițiului financiar 2011#Rezoluția Parlamentului European din 17 aprilie 2013 conținând observațiile care fac parte integrantă din decizia privind descărcarea de gestiune pentru execuția bugetului Agenției GNSS European aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/329

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului Agenției GNSS European aferent exercițiului financiar 2011
   (2013/612/UE)
   PARLAMENTUL EUROPEAN,

               —

               având în vedere conturile anuale finale ale Agenției GNSS European pentru exercițiul financiar 2011,

               —

               având în vedere Raportul Curții de Conturi privind conturile anuale ale Agenției GNSS European pentru exercițiul financiar 2011, însoțit de răspunsurile agenției (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 912/2010 al Parlamentului European și al Consiliului (4) de instituire a Agenției GNSS European, în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0065/2013),

               1.

               acordă directorului executiv al Agenției GNSS European descărcarea de gestiune pentru execuția bugetului agenției aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției GNSS European, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 208.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 276, 20.10.2010, p. 11.

      (5)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului Agenției GNSS European aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale Agenției GNSS European pentru exercițiul financiar 2011,

                  —

                  având în vedere Raportul Curții de Conturi privind conturile anuale ale Agenției GNSS European pentru exercițiul financiar 2011, însoțit de răspunsurile agenției (1),

                  —

                  având în vedere Recomandarea Consiliului din 12 februarie 2013 (05753/2013 – C7-0041/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (UE) nr. 912/2010 al Parlamentului European și al Consiliului (4) de instituire a Agenției GNSS European, în special articolul 14,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0065/2013),

                  A.

                  întrucât Agenția GNSS European (denumită în continuare „agenția”) a devenit autonomă din punct de vedere financiar în 2006;

                  B.

                  întrucât Curtea de Conturi a declarat că nu a fost în măsură să își formeze o opinie cu privire la conturile agenției pentru exercițiul financiar 2007;

                  C.

                  întrucât Curtea de Conturi și-a nuanțat declarația de asigurare privind fiabilitatea conturilor anuale aferente exercițiului 2008 și privind legalitatea și regularitatea operațiunilor subiacente;

                  D.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale agenției pentru exercițiul financiar 2009 și cu privire la legalitatea și regularitatea operațiunilor subiacente;

                  E.

                  întrucât, în Raportul său privind conturile anuale ale agenției pentru exercițiul financiar 2010, Curtea de Conturi a formulat o opinie cu rezerve în ceea ce privește fiabilitatea conturilor;

                  F.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale agenției pentru exercițiul financiar 2011 și cu privire la legalitatea și regularitatea operațiunilor subiacente,

         Gestiunea bugetară și financiară

                  1.

                  constată că bugetul agenției pentru exercițiul financiar 2011 a fost de 38,7 milioane EUR, fondurile provenind de la Uniune (o subvenție operațională de 8,2 milioane EUR și fonduri operaționale de 30,5 milioane EUR), și reprezintă o majorare substanțială față de 2010 (15,9 milioane EUR);

                  2.

                  constată cu îngrijorare că, conform constatărilor Curții de Conturi, auditurile ex post efectuate pentru agenție de către o societate externă de audit cu privire la granturile plătite în exercițiile anterioare în cadrul celui de Al șaselea program-cadru pentru cercetare și dezvoltare (PC6) au pus frecvent sub semnul întrebării declarațiile de costuri ale beneficiarilor și că, la sfârșitul lui 2011, sumele contestate erau estimate la 1,7 milioane EUR, adică 5 % din granturile auditate;

                  3.

                  ia act, din informațiile furnizate de agenție, că acordurile de grant gestionate de agenție în cadrul PC6 au fost moștenite de la predecesorul agenției – Întreprinderea comună Galileo (ICG) – și că ICG și Agenția Spațială Europeană stabiliseră norme pentru PC6 puțin diferite de cele ale Comisiei;

                  4.

                  ia act de faptul că controalele de audit ex post din cadrul PC6 au fost finalizate în 2012, iar concluziile finale ale auditorilor arată o supraestimare a costurilor în eșantionul auditat cu 455 836,66 EUR, adică 1,4 % din granturile auditate; constată, pe baza informațiilor furnizate de agenție, că aceasta intenționează să recupereze majoritatea sumelor pe care auditorii externi le-au considerat incorecte, în așteptarea unui acord cu Comisia; solicită agenției să informeze autoritatea care acordă descărcarea de gestiune dacă reușește să recupereze sumele contestate;

                  5.

                  regretă faptul că, potrivit raportului Curții de Conturi, în 2011 agenția a efectuat plăți din granturi în cadrul celui de Al șaptelea program-cadru pentru cercetare și dezvoltare în valoare de 5,8 milioane EUR, însă, chiar dacă a realizat verificări de verosimilitate, nu a solicitat în general documente justificative pentru a verifica cheltuielile declarate de beneficiari (entități publice și private care efectuau cercetări), ceea ce ar fi redus riscul legat de cheltuielile neeligibile;

                  6.

                  constată, potrivit agenției, că analiza costurilor pe care a efectuat-o se bazează pe propunerea de proiect, rezultatele din cursul ciclului de viață al proiectului (rapoarte trimestriale), rezultatele finale și costurile suportate și că propunerile includ un program de lucru detaliat cu diferite activități necesare pentru atingerea obiectivelor proiectului; remarcă faptul că, în funcție de resursele necesare pentru punerea în aplicare a programului de lucru, beneficiarii întocmesc un buget pentru proiect și că propunerile sunt evaluate, iar granturile sunt acordate de experți la sediul Comisiei; ia act de intenția agenției de a pune în aplicare măsuri de control care să permită o verificare eficace a costurilor proiectului și îi solicită să informeze autoritatea care acordă descărcarea de gestiune cu privire la măsurile adoptate în acest sens;

                  7.

                  atrage atenția agenției asupra constatării Curții de Conturi conform căreia în 2011 s-au efectuat plăți în valoare de 4,8 milioane EUR (22 % din suma plătită în cursul exercițiului) după termenele-limită stabilite în Regulamentul financiar;

                  8.

                  ia act de faptul că, conform agenției, în 2011 agenția a prelucrat 1 195 de cereri de plată, din care 140 (11,72 %) cu oarecare întârziere, că concluziile auditului sunt foarte mult influențate de câteva tranzacții foarte speciale care reprezintă sume considerabile, de exemplu transferuri de fonduri neutilizate către Uniune și plăți în baza unor acorduri de grant foarte complexe și că, în plus, dată fiind dimensiunea redusă a agenției, în perioadele de concedii se poate ajunge foarte ușor la amânarea plăților din cauza lipsei de personal de înlocuire în unele posturi operaționale și administrative strategice; observă că, începând cu luna aprilie 2012, agenția a pus în aplicare circuite financiare îmbunătățite cu scopul de a reduce la minimum întârzierile de plată și solicită agenției să informeze autoritatea care acordă descărcarea de gestiune dacă aceste măsuri au produs rezultatul scontat;

                  9.

                  salută observația Curții de Conturi conform căreia motivul pentru care a emis rezerve privind fiabilitatea conturilor agenției pentru 2010 – tratamentul contabil incorect care a fost aplicat pentru imobilizările corporale legate de programul Galileo de radionavigație prin satelit – a fost rezolvat; constată că Curtea de Conturi a primit confirmarea că aceste active se află acum sub controlul Comisiei și nu urmează să fie capitalizate în conturile agenției; constată că, prin urmare, Curtea de Conturi consideră că nu mai există niciun element care să justifice o astfel de opinie cu rezerve;

         Selecția personalului

                  10.

                  ia act de constatarea Curții de Conturi conform căreia transparența procedurilor de selecție a personalului a fost pusă în pericol, deoarece procedurile de selecție care au făcut obiectul auditului indicau faptul că nu s-au stabilit punctaje necesare calificării pentru testele scrise și pentru interviuri sau pentru înscrierea pe lista candidaților considerați adecvați; consideră că unele dispoziții din Statutul funcționarilor pot crea sarcini administrative considerabile; prin urmare, solicită Comisiei să permită introducerea unui anumit grad de simplificare a dispozițiilor de la articolul 110 din Statutul funcționarilor în ceea ce privește agențiile;

                  11.

                  ia act, din informațiile furnizate de agenție, de faptul că aceasta și-a revizuit procedura de selecție și, din 2012, comitetul de preselecție stabilește punctajele necesare calificării în etapa conceperii anunțului de post vacant, iar aceste punctaje sunt în prezent publicate în anunțul respectiv; remarcă faptul că întrebările și testele scrise sunt elaborate de experții comitetului de selecție în același timp cu anunțul de post vacant, înainte ca membrii comitetului de selecție să aibă acces la dosarele de candidatură;

                  12.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 17 aprilie 2013 (6) referitoare la performanțele, gestiunea financiară și controlul agențiilor.

         (1)  JO C 388, 15.12.2012, p. 208.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 276, 20.10.2010, p. 11.

         (5)  JO L 357, 31.12.2002, p. 72.

         (6)  Texte adoptate, P7_TA(2013)0134 (a se vedea pagina 374 din prezentul Jurnal Oficial).


title: 2013/550/UE: Decizia Parlamentului European din 17 aprilie 2013 privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea IX – Autoritatea Europeană pentru Protecția Datelor#Rezoluția Parlamentului European din 17 aprilie 2013 conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea IX – Autoritatea Europeană pentru Protecția Datelor

text:
               16.11.2013

               RO

               Jurnalul Oficial al Uniunii Europene

               L 308/136

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea IX – Autoritatea Europeană pentru Protecția Datelor
   (2013/550/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2011 (1),

               —

               având în vedere Conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0232/2012] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0095/2013),

               1.

               acordă Autorității Europene pentru Protecția Datelor descărcarea de gestiune pentru execuția bugetului aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 68, 15.3.2011.

      (2)  JO C 348, 14.11.2012, p. 1.

      (3)  JO C 344, 12.11.2012, p. 1.

      (4)  JO C 348, 14.11.2012, p. 130.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.

      REZOLUȚIA PARLAMENTULUI EUROPEAN
      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea IX – Autoritatea Europeană pentru Protecția Datelor
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2011 (1),

                  —

                  având în vedere Conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0232/2012] (2),

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

                  —

                  având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0095/2013),

                  1.

                  salută concluzia Curții de Conturi potrivit căreia ansamblul plăților executate de Autoritatea Europeană pentru Protecția Datelor (denumită în continuare „autoritatea”) pentru cheltuieli administrative și de altă natură în cursul exercițiului care s-a încheiat la 31 decembrie 2011 nu conțin erori semnificative, iar sistemele examinate de supraveghere și control al cheltuielilor administrative și de altă natură au fost eficace;

                  2.

                  constată cu satisfacție faptul că, în Raportul său anual pentru 2011, în cazul autorității, Curtea de Conturi nu a constatat nicio deficiență semnificativă în ceea ce privește aspectele auditate referitoare la resursele umane și procedurile de achiziții;

                  3.

                  susține recomandările Curții de Conturi și îndeamnă autoritatea să solicite tuturor angajaților să prezinte documente care să ateste starea lor civilă în mod periodic, de preferință în fiecare an, și să instituie un sistem pentru monitorizarea rapidă a acestor documente;

                  4.

                  salută progresele constatate de Curtea de Conturi în ceea ce privește îmbunătățirea gestiunii indemnizațiilor și concluzia potrivit căreia măsurile luate au fost eficace; salută faptul că autoritatea intenționează să își îmbunătățească în continuare sistemul de monitorizare și control în timp util;

                  5.

                  recunoaște faptul că auditul Curții de Conturi a demonstrat că măsurile adoptate de autoritate în 2010 pentru a îmbunătăți gestionarea indemnizațiilor au fost eficace; solicită autorității să continue să monitorizeze și să își îmbunătățească nivelul de performanță;

                  6.

                  constată că, în 2011, autoritatea dispunea de credite de angajament în valoare totală de 7 564 137 EUR (7 104 351 EUR în 2010), nivelul de execuție a acestor credite fiind de 89,31 % (82,73 % în 2010); consideră că aceasta este o evoluție pozitivă, dar solicită să se depună în continuare eforturi pentru a se îmbunătăți nivelul de execuție și ca schimbările să fie monitorizate; se așteaptă ca rata de angajare să depășească 90 % anul viitor;

                  7.

                  subliniază că bugetul autorității este pur administrativ; remarcă faptul că rata de execuție a cheltuielilor privind personalul instituției este de 75,63 % (titlul 1) și că rata de execuție a cheltuielilor de la titlul 2 – clădiri, echipamente și cheltuieli de funcționare diverse – este de 73,38 %; constată că, după execuția completă a cheltuielilor de la ambele titluri, rata de execuție din 2011 a fost stabilită la 85,03 %;

                  8.

                  solicită autorității să elaboreze proiectul de buget anual astfel încât acesta să corespundă mai bine necesităților autorității; invită autoritatea să îmbunătățească execuția bugetului său anual;

                  9.

                  reiterează solicitarea sa de a fi informat cu privire la rezultatele obținute după adoptarea schemei de personal din 2010 și cu privire la acțiunile adoptate care sunt incluse în următorul Raport anual de activitate în urma recomandărilor Parlamentului;

                  10.

                  salută rapoartele de inspecție ale autorității cu privire la 13 instituții și organe ale Uniunii cu sediul la Bruxelles, care urmăreau să verifice dacă publicul este informat în legătură cu supravegherea video într-un mod cuprinzător și eficace de către instituțiile și organele Uniunii; sugerează să se realizeze schimburi de informații și de bune practici cu autoritățile naționale de protecție a datelor;

                  11.

                  invită autoritatea să introducă în următorul său Raport anual de activitate creditele neutilizate pentru serviciile de interpretare solicitate pentru respectivul exercițiu financiar;

                  12.

                  speră ca în cadrul sistemului să fie definiți indicatori de performanță esențiali și ca sistemul de analiză comparativă care a fost planificat în 2012 să fie deja pe deplin operațional; se așteaptă ca Raportul anual de activitate din anul viitor să evalueze în detaliu îmbunătățirile realizate în cadrul sistemului;

                  13.

                  dorește să fie informat privind măsurile adoptate în urma recomandărilor care sunt formulate în cadrul rezoluțiilor de descărcare de gestiune ale Parlamentului;

                  14.

                  invită autoritatea să includă în următorul său Raport anual de activitate un tabel exhaustiv al tuturor resurselor umane de care dispune, prezentate în funcție de categorie, grad, sex, participarea la cursuri de formare profesională și cetățenie; salută informațiile furnizate în raportul anual privind formarea profesională;

                  15.

                  în general, invită Curtea de Conturi să pună în continuare accentul pe auditarea bunei gestiuni financiare a autorității, adică pe gestiunea economică, eficiența și eficacitatea cu care autoritatea și-a utilizat creditele în exercitarea responsabilităților sale.

         (1)  JO L 68, 15.3.2011.

         (2)  JO C 348, 14.11.2012, p. 1.

         (3)  JO C 344, 12.11.2012, p. 1.

         (4)  JO C 348, 14.11.2012, p. 130.

         (5)  JO L 248, 16.9.2002, p. 1.

         (6)  JO L 298, 26.10.2012, p. 1.


title: Decizia 2008/298/PESC a Consiliului din 7 aprilie 2008 de modificare a Deciziei 2001/80/PESC de instituire a Statului Major al Uniunii Europene

text:
               12.4.2008

               RO

               Jurnalul Oficial al Uniunii Europene

               L 102/25

      DECIZIA 2008/298/PESC A CONSILIULUI

   din 7 aprilie 2008
   de modificare a Deciziei 2001/80/PESC de instituire a Statului Major al Uniunii Europene
   CONSILIUL UNIUNII EUROPE,
   având în vedere Tratatul privind Uniunea Europeană, în special articolul 28 alineatul (1),
   având în vedere Tratatul de instituire a Comunității Europene, în special articolul 207 alineatul (2),
   întrucât:

               (1)

               La 22 ianuarie 2001, Consiliul a adoptat Decizia 2001/80/PESC (1) („EUMS”), mandatul EUMS fiind definit în anexa la respectiva decizie.

               (2)

               La 19 noiembrie 2007, Consiliul a aprobat un set de patru măsuri de îmbunătățire a capacității EUMS de planificare militară timpurie la nivel strategic pentru operațiile conduse de UE.

               (3)

               Mandatul EUMS ar trebui modificat pentru a pune în aplicare aceste măsuri, până la examinarea globală a mandatului în urma unei evaluări a punerii în aplicare a acestor măsuri.

               (4)

               În plus, mandatul EUMS ar trebui să reflecte schimbările care au fost introduse în cadrul structurilor și al procedurilor Consiliului de gestionare a crizelor de la ultima modificare a mandatului.

               (5)

               Decizia 2001/80/PESC ar trebui, de asemenea, modificată pentru a lua în considerare adoptarea Deciziei 2007/829/CE a Consiliului din 5 decembrie 2007 privind regimul aplicabil experților și militarilor naționali detașați pe lângă Secretariatul General al Consiliului (2),

         DECIDE:
   Articolul 1
   Decizia 2001/80/PESC a Consiliului se modifică după cum urmează:

               1.

               Articolul 4 se înlocuiește cu următorul text:
               „Articolul 4
               Membrilor Statului Major al Uniunii Europene li se aplică normele instituite prin Decizia 2007/829/CE a Consiliului din 5 decembrie 2007 privind regimul aplicabil experților și militarilor naționali detașați pe lângă Secretariatul General al Consiliului (3).

               2.

               Anexa se înlocuiește cu anexa la prezenta decizie.

         Articolul 2
   Prezenta decizie produce efecte de la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 7 aprilie 2008.

            Pentru Consiliu

            Președintele

         R. ŽERJAV

      (1)  JO L 27, 30.1.2001, p. 7. Decizie modificată prin Decizia 2005/395/PESC (JO L 132, 26.5.2005, p. 17).

      (2)  JO L 327, 13.12.2007, p. 10.

      (3)  JO L 327, 13.12.2007, p. 10.”

      ANEXĂ
      MANDATUL ȘI ORGANIZAREA STATULUI MAJOR AL UNIUNII EUROPENE (EUMS) (1)

      1.   Introducere
      La Helsinki, statele membre ale UE au decis să instituie în cadrul Consiliului noi organisme politice și militare permanente, care să permită Uniunii Europene asumarea responsabilităților sale pentru toate sarcinile de prevenire a conflictelor și gestionare a crizelor definite în TUE. Astfel cum este prevăzut în raportul Helsinki, EUMS, „în cadrul structurilor Consiliului, pune la dispoziția PECSA competențele sale militare și sprijinul său, în special în ceea ce privește conducerea operațiilor militare de gestionare a crizelor conduse de Uniunea Europeană”.
      La reuniunea din 12 și 13 decembrie 2003, Consiliul European a primit favorabil documentul intitulat „Apărarea europeană, consultări NATO/UE, planificare și operații”. La 16 și 17 decembrie 2004, Consiliul European a aprobat propunerile detaliate pentru punerea în aplicare a acestui document.
      La 19 noiembrie 2007, Consiliul a primit favorabil raportul întocmit de Secretarul General/Înaltul Reprezentant („SG/ÎR”) privind capacitatea Statului Major al UE de a realiza planificarea timpurie la nivel strategic pentru operațiile conduse de Uniunea Europeană, astfel cum a solicitat Consiliul în mai 2007, și a aprobat recomandările de punere în aplicare a celor patru măsuri sub forma unui pachet, împreună cu acțiunile identificate în recomandarea militară.
      Mandatul EUMS este definit după cum urmează:
      2.   Misiunea
      Statul Major asigură avertizarea timpurie, evaluarea situațiilor și planificarea strategică pentru misiunile și sarcinile menționate la articolul 17 alineatul (2) din TUE, inclusiv pentru cele identificate în Strategia europeană de securitate.
      Această misiune cuprinde și identificarea forțelor europene naționale și multinaționale, precum și punerea în aplicare a politicilor și a deciziilor în conformitate cu indicațiile EUMC.
      3.   Rolul

                  —

                  Reprezintă sursa de expertiză militară a UE.

                  —

                  Asigură legătura între EUMC, pe de o parte, și resursele militare disponibile ale UE, pe de alta, și furnizează expertiză militară organismelor UE în conformitate cu indicațiile EUMC.

                  —

                  Îndeplinește trei funcții operaționale principale: avertizarea timpurie, evaluarea situațiilor și planificarea strategică.

                  —

                  Realizează planificarea timpurie detaliată suficient, inter alia, pentru a permite statelor membre să își evalueze potențialele contribuții cu forțe militare și pentru ca EUMS să asigure expertiza corespunzătoare în cadrul procesului decizional.

                  —

                  Asigură o capacitate de alertă timpurie. Planifică, evaluează și face recomandări cu privire la conceptul de gestionare a crizelor și la strategia militară generală și pune în aplicare deciziile și recomandările EUMC.

                  —

                  Asistă EUMC la evaluarea situațiilor și cu privire la aspectele militare ale planificării strategice (2) pentru ansamblul misiunilor și al sarcinilor menționate la articolul 17 alineatul (2) din TUE, inclusiv pentru cele identificate în Strategia europeană de securitate, pentru toate cazurile de operații conduse de UE, indiferent dacă UE recurge sau nu la mijloacele și capacitățile NATO.

                  —

                  (La cererea SG/ÎR sau a COPS) sprijină misiunile temporare în țări terțe sau pe lângă organizații internaționale, pentru a furniza, după caz, consultanță și asistență în ceea ce privește aspectele militare ale prevenirii conflictelor, ale gestionării crizelor și ale procesului de stabilizare după încheierea conflictelor.

                  —

                  Contribuie la procesul de elaborare, evaluare și analiză a obiectivelor în ceea ce privește capacitățile, luând în considerare necesitatea, pentru statele membre implicate, să asigure coerența cu DPP al NATO și cu PARP al PpP, în conformitate cu procedurile convenite.

                  —

                  Colaborează îndeaproape cu Agenția Europeană de Apărare.

                  —

                  Răspunde de monitorizarea și evaluarea instruirii, a exercițiilor și a interoperabilității forțelor și a capacităților puse la dispoziția UE de către statele membre și formulează recomandări cu privire la acestea.

                  —

                  Menține capacitatea de întărire a comandamentului național desemnat să conducă o operație autonomă a UE.

                  —

                  Răspunde de generarea capacității de planificare și conducere a unei operații militare autonome a UE și menține în cadrul EUMS capacitatea de instituire rapidă a unui centru operațional pentru anumite operații, în special atunci când este necesară o reacție militară și civilă conjugată și când nu a fost identificat niciun comandament național, odată ce Consiliul adoptă o decizie cu privire la o asemenea operație la recomandarea EUMC.

            4.   Sarcini

                  —

                  Furnizează expertiză militară SG/ÎR și organismelor UE, sub îndrumarea EUMC.

                  —

                  Monitorizează crizele posibile bazându-se pe capacitățile serviciilor de informații naționale și multinaționale adecvate.

                  —

                  Colaborează cu Centrul comun de situații în domeniul schimbului de informații, în conformitate cu acordul privind Organismul unic de analiză a informațiilor.

                  —

                  Realizează planificarea militară prealabilă la nivel strategic.

                  —

                  Realizează planificarea timpurie suficient de detaliată, inter alia, pentru a permite statelor membre să își evalueze potențialele contribuții cu forțe și pentru ca EUMS să asigure expertiza corespunzătoare în cadrul procesului decizional.

                  —

                  Identifică și repertorizează forțele naționale și multinaționale pentru operațiile conduse de UE, în coordonare cu NATO.

                  —

                  Contribuie la dezvoltarea și pregătirea (inclusiv prin instruire și exerciții) a forțelor naționale și multinaționale puse la dispoziția UE de către statele membre. Aspectele privind relațiile cu NATO se definesc în documentele relevante.

                  —

                  Organizează și coordonează procedurile împreună cu comandamentele naționale și multinaționale, inclusiv cu comandament NATO la care UE are acces, pentru asigurarea, pe cât posibil, a compatibilității cu procedurile NATO.

                  —

                  Contribuie la aspectele militare ale dimensiunii PESA de luptă împotriva terorismului.

                  —

                  Contribuie la elaborarea conceptelor, a doctrinei, a planurilor și a procedurilor pentru utilizarea mijloacelor și a capacităților militare în cazul operațiilor de gestionare a efectelor catastrofelor naturale sau provocate de om.

                  —

                  Programează, planifică, desfășoară și evaluează aspectele militare ale procedurilor UE de gestionare a crizelor, inclusiv validarea procedurilor UE/NATO.

                  —

                  Participă la estimarea costurilor operațiilor și ale aplicațiilor.

                  —

                  Asigură legătura cu comandamentele naționale și multinaționale ale forțelor multinaționale.

                  —

                  Instituie relații permanente cu NATO în conformitate cu „acordurile permanente UE/NATO”.

                  —

                  Cuprinde o echipa de legătură cu NATO și menține o celulă UE în cadrul SHAPE în conformitate cu raportul președinției privind PESA adoptat de Consiliu la 13 decembrie 2004.

                  —

                  Stabilește relații adecvate cu omologii identificați din cadrul ONU, precum și din cadrul altor organizații internaționale, inclusiv OSCE și UA, cu acordul acestor organizații.

                  —

                  Contribuie la procesul global necesar de învățare din experiențele dobândite.

                  —

                  Realizează planificarea strategică pentru cazurile de urgență la inițiativa SG/ÎR sau a COPS.

                  —

                  Contribuie la elaborarea unui ansamblu de doctrine/concepte și la procesul de învățare din experiențele acumulate în cadrul operațiilor și al aplicațiilor civile/militare.

                  —

                  Elaborează concepte și proceduri pentru Centrul de operații al UE și asigură disponibilitatea și pregătirea pentru utilizare în operații, exerciții și instruire a personalului, a instalațiilor și a echipamentelor centrului de operații.

                  —

                  Întreține, modernizează și înlocuiește echipamentele din cadrul Centrului de operații al UE și întreține spațiul în care este amplasat centrul.

            (a)   Sarcini suplimentare pentru situațiile de gestionare a crizelor

                  —

                  Solicită și prelucrează informații specifice de la organismele de informații și alte informații relevante din toate sursele disponibile.

                  —

                  Sprijină contribuțiile EUMC la directivele de planificare inițială și la directivele de planificare ale COPS.

                  —

                  Elaborează și ordonează, în funcție de priorități, opțiuni strategice militare pentru îndrumarea militară a COPS de către EUMS, prin:

                              —

                              definirea opțiunilor generale inițiale;

                              —

                              apelarea, după caz, la surse externe pentru ajutor în cazul planificării, care vor analiza și elabora în detaliu aceste opțiuni;

                              —

                              evaluarea rezultatelor acestor analize aprofundate și contractarea oricăror activități ulterioare care ar putea fi necesare;

                              —

                              prezentarea unei evaluări globale către EUMC, cu indicarea priorităților și a recomandărilor pertinente.

                  —

                  Identifică, în colaborare cu echipele naționale de planificare și, după caz, cu NATO, forțele care ar putea participa la posibile operații conduse de UE.

                  —

                  Asistă comandantul operației în schimburile tehnice cu țările terțe care furnizează contribuții militare la o operație condusă de UE, precum și la pregătirea conferinței pentru constituirea forței armate.

                  —

                  Continuă monitorizarea situațiilor de criză.

                  —

                  La cererea DG E către directorul general al EUMS (DGEUMS), furnizează asistență pentru planificarea strategică politico-militară a reacției la situații de criză efectuată sub conducerea DG E (elaborarea unui concept de gestionare a crizei, a unei acțiuni comune …).

                  —

                  La cererea DG E către DGEUMS, furnizează asistență pentru planificarea la nivel strategic a reacției la situații de criză (misiuni de evaluare, concept de gestionare a crizei), efectuată sub conducerea DG E.

                  —

                  Contribuie la planificarea strategică a reacției la situații de criză pentru operațiile civile și militare conjugate, prin elaborarea unor opțiuni strategice, astfel cum sunt prevăzute în procedurile de gestionare a crizelor. Această planificare ține de competența directă a DGEUMS și a directorului CPCC (DCPCC), sub conducerea generală a SG/ÎR.

                  —

                  La cererea DCPCC către DGEUMS, furnizează asistență pentru planificarea la nivel strategic și operațional a reacției la situații de criză pentru misiuni civile, efectuată sub conducerea DCPCC.

            (b)   Sarcini suplimentare în timpul operațiilor

                  —

                  EUMS asigură, prin „Celula de supraveghere”, o capacitate permanentă (24 h/7 zile) de monitorizare a tuturor misiunilor și operațiilor PESA pentru a asigura transmiterea într-un mod sistematic a informațiilor specifice operațiilor.

                  —

                  EUMS are sarcina să monitorizeze în mod constant, sub îndrumarea EUMC, toate aspectele militare ale operațiilor. EUMS efectuează analiza strategică în colaborare cu comandantul operației desemnat pentru a susține EUMC în calitate consultativă a COPS responsabil cu îndrumarea strategică.

                  —

                  Furnizează EUMC, ținând seama de evoluțiile politice și operaționale, noi opțiuni pe care se bazează îndrumările de ordin militar ale EUMC către COPS.

                  —

                  Contribuie la nucleul de bază consolidat și la extinderea ulterioară, în măsura cerințelor, a Centrului de operații al UE.

                  —

                  Furnizează nucleul de bază permanent al Centrului de operații al UE.

                  —

                  Asistă la coordonarea operațiilor civile. Astfel de operații sunt planificate și efectuate sub conducerea DCPCC. EUMS asistă la planificarea, susținerea (inclusiv posibila utilizare a mijloacelor militare) și desfășurarea operațiilor civile (nivelul strategic rămâne de competența DG E IX).

            5.   Organizare

                  —

                  EUMS își desfășoară activitatea sub conducerea militară a EUMC, căruia îi este subordonat.

                  —

                  Este un departament al Secretariatului Consiliului atașat direct SG/ÎR și colaborează îndeaproape cu alte departamente ale Secretariatului General al Consiliului.

                  —

                  Este condus de un director general (DGEUMS) cu gradul de general cu trei stele.

                  —

                  Este format din personalul detașat de statele membre care acționează în baza unui statut internațional, în conformitate cu normele care se aplică experților naționali și cadrelor militare detașate la Secretariatul General al Consiliului, precum și din funcționari din cadrul Secretariatului General al Consiliului și din funcționari din cadrul Comisiei detașați. În scopul îmbunătățirii procesului de selecție a personalului EUMS, statele membre sunt încurajate să prezinte mai mulți candidați pentru fiecare dintre posturile respective.

                  —

                  Pentru a putea acoperi întregul spectru de misiuni și sarcini, EUMS este organizat astfel cum este prevăzut în apendicele A.

                  —

                  În situațiile sau aplicațiile de gestionare a crizelor, EUMS poate constitui echipe de planificare și gestionare, bazându-se pe expertiza, personalul și infrastructura proprii. De asemenea, poate solicita, după caz, statelor membre, prin intermediul EUMC, punerea la dispoziție de personal cu scopul de a asigura o creștere temporară a acestuia.

                  —

                  EUMC va îndruma, prin DGEUMS, activitățile militare desfășurate de EUMS în cadrul gestionării crizelor civile. Contribuțiile EUMS la aspectele civile ale gestionării crizelor rămân de competența funcțională a DG E IX pentru toate activitățile (planificare, misiuni de evaluare etc.), până la dezvoltarea conceptului de gestionare a crizei, inclusiv, și, dacă este cazul, opțiuni strategice în materie de poliție/opțiuni strategice în sectorul civil. Odată ce a fost luată o decizie privind lansarea unei misiuni, aceste contribuții intră în competența funcțională a DCPCC. Raportările privind aceste activități către Comitetul însărcinat cu aspectele civile ale gestionării crizelor (CIVCOM) vor fi efectuate în conformitate cu procedurile stabilite pentru aspectele civile ale gestionării crizelor.

            6.   Relații cu țări terțe
      Relațiile EUMS cu membrii europeni ai NATO care nu fac parte din Uniunea Europeană, cu alte țări terțe și cu statele candidate la aderarea la UE se definesc în documentele relevante privind relațiile UE cu țările terțe.

         (1)  Pentru abrevieri, a se vedea apendicele B.

         (2)  Definiții:

                  Planificare strategică: activități de planificare care încep imediat ce o criză este identificată sau la apariția unei crize și se termină atunci când autoritățile politice ale UE aprobă o opțiune strategică militară sau un ansamblu de opțiuni strategice militare. Procesul de planificare strategică cuprinde evaluarea situației militare, definirea unui cadru politico-militar și elaborarea de opțiuni militare strategice.

                  Opțiune militară strategică: acțiune militară potențială, concepută pentru a atinge obiectivele politico-militare definite în cadrul politico-militar. O opțiune militară strategică va descrie marile axe ale soluției militare, constrângerile și resursele necesare și va formula recomandări privind alegerea comandantului și a comandamentului operației.

         Apendicele A
         ORGANIGRAMA EUMS

         Apendicele B
         ABREVIERI
         A
         ADMIN Secția administrație
         C
         PECSA Politica europeană comună de securitate și apărare
         CEUMC Președintele Comitetului militar al Uniunii Europene
         CPCC Capacitatea civilă de planificare și conducere
         CIS Divizia comunicații și informatică
         CIS POL/REQ Politici și cerințe de comunicații și informatică
         CIV/MIL CELL Celula civilă/militară
         CIV/MIL STRAT PLAN Secția de planificare strategică a celulei civile militare
         CIVCOM Comitetul pentru aspectele civile ale gestionării crizelor
         CMC Conceptul de gestionare a crizei
         CMC SPT Sprijin pentru președintele Comitetului militar al Uniunii Europene
         COMMS & IS Direcția comunicații și informatică
         CONOPS Conceptul operației
         CRISIS RESP/CURRENT OPS Secția operații curente și răspuns la crize
         CSO Opțiune strategică civilă
         D
         DDG Director general adjunct
         DGEUMS Director general al Statului Major al Uniunii Europene
         DCPCC Director al Capacității civile de planificare și conducere
         DPP Procesul de planificare a apărării
         E
         PESA Politica Europeană de Securitate și Apărare
         EUMC Comitetul militar al Uniunii Europene
         EUMS Statul Major al Uniunii Europene
         EU CELL (SHAPE) Celula Uniunii Europene în cadrul SHAPE
         EX/TRN/ANL Secția analiza exercițiilor și a instruirii
         I
         INT POLICY Secția politici privind informațiile
         INT PRODUCTION Secția culegere de informații
         INT REQ Cerințe privind informațiile
         IT SUPPORT Secția asistență IT
         L
         LEGAL Consilier juridic
         LOG POLICY Secția politici privind logistica
         M
         MAP Secția evaluare militară și planificare
         O
         OCPS Personalul permanent al centrului de operații
         OHQ Comandamentul operațiilor
         OP CENTRE PERM STAFF Personalul permanent al centrului de operații
         OPLAN Planul operației
         OPSCEN Centrul de operații
         OSCE Organizația pentru Securitate și Cooperare în Europa
         P
         PARP Proces de planificare și evaluare
         PfP Parteneriatul pentru pace
         POL Ramura politici
         COPS Comitetul politic și de securitate
         PSO Opțiunea strategică de poliție
         T
         TUE Tratatul privind Uniunea Europeană
         U
         UA Uniunea Africană